સરકારે આઠેક દિવસ પછી ડેમેજ કન્ટ્રોલ કરવા પ્રયત્નો કર્યા ઉમિયાધામ, ખોડલધામ વગેરે સંસ્થાઓને તેના સમર્થનમાં મોકલીને સરકાર વાટાઘાટના રસ્તા ખોલવામાં સફળ થતી દેખાય રહી છે. અન્ય એક નોંધપાત્ર બાબત એ છે કે આ વખતે સરકારના પ્રતિનિધિ તરીકેનો મોરચો સૌરભ પટેલે સંભાળ્યો છે. નાયબ મુખ્યમંત્રી નિતિનભાઈની તેમાંથી બાદબાકી ઘણાં અણસાર આપી જાય છે. જયારે સરકાર અને હાર્દિક સમર્થિત નેતાઓનો મંત્રણા દોર આરંભાય છે ત્યારે નિતિનભાઈના ગઢ મહેસાણામાંથી જ અને તેના હરીફ એવા જીવાભાઈ પટેલને ભાજપમાં પ્રવેશ કરાવવાની બીનાને દિલ્હીમાં આકાર આપવામાં આવ્યો ત્યાં જીવાભાઈ પટેલના પ્રવેશને બે રીતે જોવામાં આવે છે કેઅ નિતિનભાઈની દંબગગીરીને નાથવામાં આવે બીજુ પાટીદાર સમાજના વિરોધ વંટોળ વચ્ચે પણ પાટીદાર નેતાઓનું ભાજપાગમન. તેથી આ સમાજ ભાજપ સાથે જ છે. તેવો મેસેજ આખા દેશને આપવામાં ભાજપ સફળ દેખાય છે. રાષ્ટ્રીય હિંદી ચેનલોએ અનશન ન્ય્ઝને કવર નહોતા કર્યા પણ જીવાભાઈના ઉંબર ઓળગંવાની ઘટનાને રાષ્ટ્રીય ફલક પર મુકી ગુજરાત અકબંધ છે તેમ દર્શાવવા મથામણ કરી.